Vir 'n lelike en dooie muur kan jy maklik 'n plan maak om dit in 'n aanskoulike fokuspunt te verander. Maak 'n gaatjie aan die bokant van elke blik om dit op te hang en 'n gat aan die onderkant vir dreinering.
Was die lee blikke goed skoon met suikerseep voordat jy die onderlaagverf aanwend. Sodra dit droog is, kan jy die helder kleur pva-verf opsit. Sit solank die skroef deur die gaatjie en draai dan vas teen die muur met jou elektriese skroewedraaier. Spasieer hulle soos jy goed dink. Ooghoogte is 'n goeie hoogte sodat mens die plante mooi kan sien.